text: 葉仕魁，字子仙，號朗薇，浙江衢州府西安縣人。生平.崇禎九年庚辰科進士，禮部觀政，十四年授江西進賢縣知縣，發奸摘伏，明察如神，剔弊懲貧，猾胥齒擊。時南昌、臨川兩邑皆欲得之而治，紳耆請於當事，進賢紳耆恐其去，亦相率署如公牘以爭。迨替得還，年已及暮。十七年秩滿，擢禮部儀制司主事。明亡歸鄉，里巷優遊，人欽雅度。家族.父葉有芳，字蕙實。性至孝。父病幾危，夜刲股肉投缶中和糜以進，所苦遂除。晨起道拾遺金，候其人至，詢之則鬻子以輸官也，惻然還之，仍贈以贖子之直。
metadata: erhwenkuo/wikipedia-zhtw
metadata: 葉仕魁
metadata: https://zh.wikipedia.org/wiki?curid=7551718